চলিত ফিফা বিশ্বকাপত কালি লিঅ'নেল মেছিৰ শক্তিশালী আৰ্জেণ্টিনাৰ বিৰুদ্ধে ২-১ গ'লত অনাকাংক্ষিত জয়ৰ পাছত, এই জয়ৰ আনন্দত উপভোগৰ বাবে আজি চৌদি আৰৱত ঘষণা কৰা হৈছে ৰাষ্ট্ৰীয় বন্ধ।
আজি দেশখনৰ সকলো চৰকাৰী-বেচৰকাৰী কৰ্মচাৰীয়ে ছুটী পাব বুলি ঘোষণা কৰিছে চৌদিৰ ৰজা ছলমানে। এই আনন্দ উপভোগৰ বাবে আজি চৌদিৰ বিদ্যালয়সমূহো বন্ধ থাকিব।
ৰয়েল ক'ৰ্টৰ উপদেষ্টা তথা চৌদি আৰৱৰ সাধাৰণ মনোৰঞ্জন কৰ্তৃপক্ষৰ মুৰব্বী তুৰ্কী আল শ্বেইখে টুইটাৰযোগে ঘোষণা কৰে যে আজি চহৰখনৰ প্ৰধান থিম পাৰ্ক আৰু মনোৰঞ্জন কেন্দ্ৰসমূহত প্ৰৱেশ মাচুল ৰেহাই দিয়া হ'ব।
উল্লেখ্য যে, কালি ডোহাৰ লুছাইল ষ্টেডিয়ামত আৰ্জেন্টিনাক ২-১ গলৰ ব্যৱধানত পৰাস্ত কৰি চমক সৃষ্টি কৰিছিল চৌদি আৰৱে। বিশ্বকাপৰ হট ফেভাৰিট তাৰকাসমৃদ্ধ আৰ্জেন্টিনাক পৰাস্ত কৰি সমগ্ৰ বিশ্বক হতবাক কৰি তুলিছিল দলটোৱে।
খেলৰ মাত্ৰ দহ মিনিটতে লিঅ'নেল মেছিয়ে পেনাল্টি কাৰ্যকৰী কৰি আৰ্জেন্টিনাক প্ৰথমেই অগ্ৰগতি প্ৰদান কৰিলেও খেলৰ ৪৮ আৰু ৫৩ মিনিটত চৌদিৰ দুই তাৰকা ক্ৰমে ছালেহ আল শ্বেহৰী আৰু চালেম আল ডাউছাৰীৰ দৰ্শনীয় গলেৰে চলিত বিশ্বকাপৰ প্ৰথমটো অঘটন ঘটায়।
মেচখনৰ চূড়ান্ত হুইচেল বজোৱাৰ পিছতে চৌদিৰ ৰাজধানী ৰিয়াদৰ লগতে দেশৰ সমগ্ৰ প্ৰান্ততে এই জয় উদযাপন বাবে জনসাধাৰণে ৰাজপথত ভিৰ কৰে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
